kardosdrur/scandi-wiki huggingface dataset:
Oussama Assaidi

Oussama Assaidi (født 15. august 1988) er en marokkansk fodboldspiller, der spiller som midtbanespiller hos den engelske Premier League-klub Liverpool F.C. Han har tidligere spillet i den hollandske Æresdivisionen for klubberne Almere City, De Graafschap og SC Heerenveen.

Karriere

SC Heerenveen 
Assaidi debuterede for SC Heerenveen i 1-0 nederlaget til FC Groningen, hvor han blev skiftet ind efter 71 minutter. Assaidi scorede sit første mål i 7-0 sejren over SDC Putten i den hollandske pokalturnering, KNVB Cup. 
Efter et managerskift i SC Heerenveen fik Assaidi etableret sig som stamspiller og præsterede så flot, at han blev indkaldt til Marokkos landshold.

Liverpool F.C. 
Assaidi skiftede den 17. august 2012 til Premier League holdet Liverpool for et ikke offentliggjort beløb, der regnes for at være i størrelsen £2.4 millioner . Assaidi debuterede den 20. september i Europa League kampen mod Young Boys. Assaidis første målgivende aflevering faldt i 2-1 sejren over West Bromwich Albion i den engelske League Cup.

Stoke City F.C. (lån) 
Den 27. august skiftede Assaidi til Stoke City på en lejekontrakt som udløber 2014.
han har blandt andet scorede sejrs målet mod Chelsea i de dødende minutter 3-2.

Referencer

Eksterne henvisninger 

 
 Oussama Assaidi  på liverpoolfc.com

Fodboldspillere fra Liverpool F.C.
Fodboldspillere fra Marokko
Fodboldspillere fra Stoke City F.C.
Forenede Kreditforeninger

Forenede Kreditforeninger var et dansk realkreditinstitut, som opstod ved fusion 1. januar 1971 som følge af Realkreditloven af 1970. 1. april 1985 blev virksomheden sammen med Jyllands Kreditforening fusioneret til Nykredit.

Forenede Kreditforeninger blev stiftet 1. januar 1971 ved sammenslutning af:
 Kreditforeningen af Grundejere i Kjøbenhavn og Omegn (Københavns Kreditforening)
 Kreditforeningen af Grundejere i Fyns Stift (Fyens Stifts Kreditforening)
 Creditkassen for Landejendomme i Østifterne (Landcreditkassen)
 Kreditforeningen af Ejere af mindre Ejendomme på Landet i Østifterne (Østifternes Husmandskreditforening)

Pr. 1. januar 1972 overtog instituttet desuden Byernes Hypotekforening, der var blevet oprettet 1. april 1965 ved sammenslutning af Københavns Hypotekforening og Østifternes Hypotekforening.

Knud Andersen (1911-1983) var virksomhedens første administrerende direktør indtil 1972, hvor han blev formand for direktionen. Samme år overtog Helge Clausen (1914-1997) direktørposten og havde den indtil 1978, hvor han blev formand for direktionen.

Forenede Kreditforeninger havde til huse i ejendommen Otto Mønsteds Plads 11, som er opført 1909 for Dansk Folkeforsikringsanstalt efter tegninger af af Axel Preisler, og som nu ejes af Nykredit.

Kilder 
 Nykredits vedtægter (PDF) 

Realkreditinstitutter i Danmark
Etableret i 1971
Ophørt i 1985
Tidligere virksomheder i København
Sprogrensning

Sprogrensning eller purisme består i bestræbelserne på at reducere eller eliminere antallet af fremmedord eller låneord i et sprog. Dette sker ved at benytte andre samtidige ord, gennem neologismer, ved at genoplive gamle ord i sproget som er gået af brug, eller ved at hente ord fra nært beslægtede sprog.

Sprogrensning har i Norden særlig været gennemført i Island og Finland, og i mindre grad i Norge, hvor man dog ofte fornorsker stavemåden af fremmedord i stedet, såsom stasjon for "station". På islandsk kalder man mobiltelefon for farsími, fordi far betyder "rejse", og sími betyder "telefon". World wide web – altså "www" – hedder på islandsk veraldarvefurinn med betydning noget i retning af "verdensfloden".

I 1800-tallet var der en puristisk strømning i Danmark, og H.C. Ørsteds fordanskning af "hydrogen" og "oxygen" til "brint" og "ilt" er eksempler på vellykkede afløserord. Især forsøgte man at fjerne ord af latinsk og fransk ophav fra dansk. Tysk blev opfattet som mindre fremmed, og nye orddannelser var ofte en oversættelse af det tyske ord. Sådan fik man ordet "forfatter", oversat fra tysk Verfasser, hvor man før havde sagt Autor; og "digter" af tysk Dichter, hvor man før havde sagt Poet.

Dansk Sprognævn har af og til forsøgt sig med afløserord for fremmedord, som "dækslip" for aquaplaning, men de er sjældent slået an. Da man skulle finde et nyord for "automobil", blev i Norge en sorenskriver Stavang fra Sogn og Fjordane landskendt for at foreslå skjenelaus kjøyregreie (= skinneløs køregrej).

Sprogrensning efter sprog 
 Académie française (Frankrig)
 Accademia della Crusca (Italien)
 Türk Dil Kurumu (Tyrkiet)

Noter

Se også 
 Hans von Aphelen
 Jens Baggesen

Rensning

ja:固有語#言語純化運動と借用語論
Jyllands Kreditforening

Jyllands Kreditforening var et dansk realkreditinstitut, som opstod ved fusion 1. januar 1971 som følge af Realkreditloven af 1970. 1. april 1985 blev virksomheden sammen med Forenede Kreditforeninger fusioneret til Nykredit.

Jyllands Kreditforening dannedes 1. januar 1971 ved sammenslutning af:
 Kreditforeningen af Jydske Landejendomsbesiddere i Nørrejylland (Jydsk Landkreditforening), Viborg, og
 Kreditforeningen af Ejere af mindre Ejendomme på Landet i Jylland (Jydsk Husmandskreditforening), Aalborg
Året efter blev følgende kreditforeninger fusioneret ind i Jyllands Kreditforening 1. januar 1972:

Jydsk Realkreditforening for almindelig realkredit, der var blevet dannet 1. januar 1971 ved sammenslutning af:
 Sønderjyllands Kreditforening, Haderslev og
 Den vest- og sønderjydske Kreditforening, Ringkøbing, samt
Jydsk Realkreditforening for særlig realkredit, der dannedes 1. januar 1971 ved sammenslutning af:
 Købstadshypotekforeningen, Aarhus,
 Landhypotekforeningen for Danmark, Aarhus og
 Aalborg Hypothekforening, Aalborg

Direktion 

 1972-?: Mogens Høyer
 1973-?: Søren Hjortshøj Nielsen

Litteratur 
 Festskrift i anledning af Jyllands Kreditforenings 125 års jubilæum 1. december 1976, 1976.

Kilder 
 Nykredits vedtægter (PDF) 

Realkreditinstitutter i Danmark
Etableret i 1971
Ophørt i 1985
Virksomheder i Viborg
Finn Thybo Andersen

Finn Thybo Andersen (født 1943) er en dansk billedkunstner og tidligere lektor på Det Kongelige Danske Kunstakademi.

Han har en relationel-social kunstpraksis. Han har blandt andet været med-initiativtager til Kanonklubben, Tøj-til-Aftika og Ydre Nørrebro Kultur Bureau (YNKB).

Han er gift med billedkunstneren Kirsten Dufour, med hvem han også har et tæt kunstnerisk samarbejde. Parret modtog i 2010 Eckersberg Medaillen.

Kilder 
 YNKB's hjemmeside 
 Motivering for Eckersberg Medaillen 

Billedkunstnere fra Danmark
Modtagere af Eckersberg Medaillen
Ansatte ved Det Kongelige Danske Kunstakademi
Kunstnere på finansloven
Kirsten Dufour

Kirsten Dufour (født 23. februar 1941 på Frederiksberg) er en dansk billedkunstner, som bl.a. hart været med til at starte kunstgruppen YNKB. Har sammen med sin mand Finn Thybo Andersen, modtaget Eckersberg Medaillen i 2010.

Eksterne henvisninger 
 YNKB's hjemmeside
 Motivering for Eckersberg medaljen. 
 

Kunstnere fra Danmark
Modtagere af Eckersberg Medaillen
Personer fra Frederiksberg
Kunstnere på finansloven
Fedekalv

En fedekalv er en særlig opfedet tyrekalv. 

I gamle dage fodrede man fedekalven med alt den mælk som var i overskud. Derved blev tyk og fed, deraf navnet. Kødet fra en fedekalv havde mere fedt end fra andet kvæg, og dermed rigere på smag. Det var derfor forbundet med en særlig luksus at spise kød fra en fedekalv.

At slagte fedekalven bruger i overført betydning om at holde en fed fest.

Se også 
 Den fortabte søn

Tamkvæg
Traditioner
Bibelske udtryk
Joseph-Siffred Duplessis

Joseph-Siffred Duplessis (født 22. september 1725, død 1. april 1802) var en fransk portræt- og hofmaler.

Uddannelse 
Han var elev af sin fader, kirurgen og amatørmaleren Joseph-Guillaume Duplessis, senere af Joseph-Gabriel Imbert og af Pierre Subleyras i Rom, hvor han opholdt sig 1745-49 og blev venner med Claude-Joseph Vernet.

Karriere 
Fra 1752 var han bosat i Paris og blev medlem af Académie de Saint-Luc, og her fik Duplessis sin debut på Salonen 1769 med ti portrætter. Her udstillede han regelmæssigt indtil 1791, hvor revolutionen brat afbrød hans karriere. 1769 blev han agréeret ved og 6. august 1774 medlem af det kongelige kunstakademi på to portrætter af billedhuggeren Christophe Gabriel Allegrain og maleren Joseph-Marie Vien, begge på Louvre. 1771 gjorde han sig bemærket med et portræt af Dauphinen og blev i samme årti Peintre du roi (hofmaler).

Sammen med Alexander Roslin var Duplessis sin tids mest efterspurgte portrætmaler i Paris, og han havde især en eminent evne til at gengive klædedragters silke- og brokadestoffer.

Han døde som konservator ved Museet i Versailles, hvilket han havde været siden 1796. Duplessis' kunsthistoriske betydning skyldes hans talrige portrætter; mange af dem er fortræffelige og hører til det 18. århundredes bedste portrætkunst (prøver i Louvre, Musée Carnavalet og mange andre franske museer, Kunsthistorisches Museum i Wien m.v.). Statens Museum for Kunst ejer to portrætter fra Duplessis' hånd: Portræt af Charles-Claude Flahaut de la Billarderie comte d'Angiviller (1730-1809) fra 1780'erne (beskrevet i Kunstmuseets årsskrift 1977-1980 og er gengivet på forsiden af bogen) og Portræt af Louis XVII (1755-1824) som greve af Provence (?).

Litteratur 
 J. Belléndy, Joseph-Siffred Duplessis, Peintre du Roi, Chartres 1913.
 Jean-Paul Chabaud, Joseph-Siffred Duplessis. Un provençal, Peintre du Roi, 2004. Med catalogue raisonné og arkivmateriale.

Galleri

Kilder 
 
 Biografi i Den Store Danske

Hofmalere fra Frankrig
Portrætmalere
Franskmænd i 1700-tallet
Museumsfolk fra Frankrig
Klassicistiske malere
Medlemmer af Académie royale de peinture et de sculpture
Atletik under sommer-OL 2012 – 110 m hæk mænd

110 meter hæk for mænd ved sommer-OL 2012 i London blev arrangeret fra den 7. - 8. august 2012 på Olympiskestadion.

Medaljevindere

Program

Resultater

Finale

Semifinale

Heat 1 

Vind:

Heat 1: -0.5 m/s

Heat 2 

Vind:

Heat 2: +0.1 m/s

Heat 3 

Vind:

Heat 3: +0.1 m/s

Runde 1 

Kval. refler: første 3 i hvert heat (Q) og de efterfølgende 6 hurtigste tider (q) går videre til semifinalen.

Heat 1

Heat 2

Heat 3

Heat 4

Heat 5

Heat 6

Eksterne henvisninger 
 Reultater 110m hekk menn på London2012

110 m hæk mænd
Hyldemor (musikgruppe)

Hyldemor var et band, der var aktivt i 1970'erne og de tidlige 80'ere. Orkesteret spillede, hvad der kan betegnes som en slags psykedelisk folkemusik/folkrock. Instrumenteringen var løs og numrene var i vidt omfang lagt an på sangenes danske tekster.

Hyldemor opnåede begrænset kommerciel succes i de aktive år, men som årene er gået, har gruppen opnået en mindre kultstatus. Bandet blev den 15. februar 2014 hyldet ved en mindekoncert på Loppen på Christiania.

Om Hyldemor og medlemmerne 
Gruppens primus motor var sangeren, sangskriveren og guitaristen Hans Vinding, der tidligere havde været med i kollektiv-bandet Furekåben. Efter Furekåben gik i opløsning omkring 1972, blev Hyldemor etableret. 

Kernen i bandet var - udover Hans Vinding - Steen Claësson (tidligere Furekåben og Burnin' Red Ivanhoe) på violin, Jens Breum (tidligere Alrune Rod) på trommer og John Teglgaard på guitar.

Ellers medvirkende følgende i bandet ved forskellige lejligheder: Mikkel Bayer (tidligere Feo), Jens T. Hansen (tidligere Furekåben), Helle Vibeke Steffensen, Niels Pind, Morten Hall, Lorenzo Woodrose, Frede Fup, Thomas Neeson, Thomas Negrijn med flere.

Hyldemor var knyttet til miljøet på Christiania, hvor bandet optrådte adskillige gange.

Udgivelser 
Hyldemors første udgivelse var et kassettebånd i 1975 med titlen Lysene Tændes. Kassettebåndet blev udgivet i et oplag på 200 eksemplarer. Første pladeudgivelse var sangen "Ud af Mørket" på Christianiapladen fra 1976. 
 
Hyldemor udgav herefter albummet Glem det hele i 1978 på CBS, hvorfra singlen "Alt for meget at gøre" blev udsendt i 1979 (CBS 7200). Hyldemor bidrog til Christiania-albummet Fix og færdig, Rock mod Junk i 1980.

Bandet optrådte ved en række lejligheder i begyndelsen af 1980'erne under navnet Hyldemor, men gik i opløsning, og når Hans Vinding optrådte herefter, skete det oftest under eget navn. Hans Vinding døde på sin 51-års fødselsdag den 16. februar 1999.

Posthume udgivelser m.v. 
Efter Hans Vindings død er af "Foreningen Hans' Venner" udgivet CD'erne Hans Vinding - Hyldemor Live 79/81 (2001) og Hyldemor Vol. 2 (2003). 

Sony Music genudgav i 2013 Glem Det Hele på vinyl (LP) og på CD. Året efter genudgav Sony Music Hyldemors oprindelige kassettebånd Lygterne tændes fra 1975 under titlen Hyldemors Grønsaligheder - Lysene Tændes på et dobbelt vinylalbum (LP) og en CD.

Noter 

Musikgrupper fra Danmark
Har spillet på Roskilde Festival
Adele Fendi

Adele Fendi (født Adele Casagrande 1897, død 1978) var en italiensk designer og grundlæggeren bag det italienske modehus Fendi, som startede i 1925 i den italienske hovedstad Rom.

Designere fra Italien
Langvatnet (Rana)

Langvatnet er en sø i Rana kommune i Nordland fylke i Norge beliggende lige nord for like nord for Mo i Rana. Langvatnet er reguleret og fungerer som magasin for Ytteren- og Reinforsen kraftverk. Langvassgrenda ligger for vestenden, i nordøst Røvassdalen. Langvatnets naturlige afløb er til Ranelva gennem Langvassåga.

Fra den vestligedel af Svartisen, løber Glomåga ud i de Langvatnet, sammen med de mindre bifloder Trolldalselva, Leiråga og Ramnåga. Fra den østlige del af Svartisen kommer Svartisåga og Blakkåga, og mødes som Raudvassåga, som også er tilknyttet Langvatnet. Glomdeltaet ved øvre del af Langvatnet er fredet som mosereservat.

Opdæmningen af Reinforsen dæmning, i nærheden af Reinforsen vandkraftværk, fører til at Raudvassåga ofte løber ud i Langvatnet. Det medfører også at vandet fra Ranelva nogle gange løber op over Langvassåga og ut i Langvatnet. Strømretningen i Langvassåga er afhængig af tilløbet til og vandstanden i Langvatnet, vandføringene i Raudvassåga og Ranelva, lugestillingen i Reinfossen dæmning og driften i Langvatn kraftverk.

Eksterne kilder og henvisninger 

 Om Langvatnet i Store Norske Leksikon

Søer i Nordland
Classic Brugge-De Panne

Classic Brugge-De Panne (tidligere: Tre dage ved Panne) er et endagsløb (indtil 2017 et etapeløb) omkring De Panne og Koksijde i Flandern, Belgien. Etapeløbet blev arrangeret i ugen før Flandern Rundt og bestod normalt af etaper og en enkeltstart. Fra 2018 arrangeres det som et endagsløb.

Fra 2019 indgår det i UCI World Tour-kalenderen.

Vindere

Se også 
Classic Brugge-De Panne for kvinder

Eksterne henvisninger
Officielle hjemmeside 

 
Etableret i 1977
Hjørne (flertydig)

Et hjørne har flere betydninger:

 En vinkel i f.eks. en trekant eller en firkant.
 Et område i f.eks. et land eller en by.
Dzongkha

Dzongkha er et sino-tibetanske sprog, der tales af over en halv million mennesker i Bhutan. Dzongkha er det eneste officielle og nationale sprog i Kongeriget Bhutan. Dzongkha skrives med den tibetanske skrift.

Ordet dzongkha betyder "distriktets sprog"; kha er sprog, og dzong er "distrikt". Dzong-arkitekturen karakteriseres af klostre, der er etableret i hele Bhutan af landets grundlægger, Ngawang Namgyal, i 1600-tallet. I 2013 taltes dzongkha af 171.080 bhutanere og omkring 640.000 i alt.

Det nationale navn Druk Yul betyder Tordendragens rige. Leddet Druk bruges i mange sammensætninger: kongens "titel" Druk Gyalpo, flyselskabet Druk Air og internetselskabet DrukNet.

Skrift
Dzongkha skrives med den tibetanske skrift (også kendt som ‘Ucen དབུ་ཅན་ skriftsproget)
Skriften blev udtænkt på baggrund af guptaskriften, der blev brugt til at skrive sanskrit med i midten af det 7. århundrede. Skriften er en abugida, dvs. den er bestående af tegn, hvor hvert tegn betegner en konsonant med en indbygget "standardvokal", der på dzongkha er “a” (IPA: [ɑ]) (hvor andre vokaler tilføjes ved brug af yderligere tegn)
Der er 30 grundlæggende tegn og 4 vokalsymboler i abugidaen.

Referencer 

Sino-tibetanske sprog
Bhutan
Generationsskifte (erhverv)

Generationsskifte i familievirksomheder sker, når den yngre generation overtager familievirksomheden. Det kan være både søn og datter der overtager virksomheden. 

Et generationsskifte i en virksomhed betyder en hel eller delvis overdragelse af ejerskabet. Generationsskiftet sker oftest som følge af ejerens alder og kan både ske ved arv eller i levende live. Hvis generationsskiftet ikke er planlagt, vil virksomheden overgå til arvingerne.

Omfang 
Det anslås, at omkring halvdelen af de virksomheder, der blev grundlagt i 1960’erne står overfor at skulle overdrage virksomheden til næste generation. Erhvervsstyrelsen anslår, at 10.500 familieejede virksomheder vil stå overfor et generationsskifte indenfor de næste 10 år.

Betydning 
Erfaringer viser, at et generationsskifte er en milepæl i virksomhedens historie. Et generationsskifte er oftest omkostningstungt for den enkelte virksomhed, fordi det kræver både menneskelige og økonomiske ressourcer at gennemføre.

I de tilfælde, hvor generationskiftet bliver for dyrt eller børnene ikke vil overtage virksomheden, ender det oftest med salg til fremmede ejere eller lukning af selskabet.

Økonomi 
Et generationsskifte er ressourcekrævende. Beregninger viser, at et generationsskifte koster en virksomhed mellem 25 og 76 pct. af dens egenkapital.

Ved et generationsskifte med succession skal virksomheden betale udbytteskat på 42 pct. samt bo- og arveafgift på 15 pct.

Personlige aspekter 
De personlige aspekter i et generationsskifte er også en udfordring. Virksomhedsejeren har ofte svært ved at give sit livsværk videre, og det er ikke sikkert, at børnene ønsker at spille en central rolle i virksomheden fremover.

Referencer

Eksterne henvisninger 
 Uddybende artikel om generationsskifte (Saxis Virksomhedsbørs)
Erhvervsøkonomi
Pampasgræs

Pampasgræs (Cortaderia selloana) er en flerårig græsart med en kraftig, tueformet og opret vækst. Arten bliver dyrket i haverne især på grund af de store, hvide blomsterstande, selv om den er temmelig vanskelig at overvintre.

Kendetegn 
Pampasgræs er en stedsegrøn og flerårig, men urteagtig græsart. Tuen består af tætsiddende, grundstillede blade. Bladpladen er overhængende med parallelle ribber og skarpt, men fint savtakket rand. Oversiden er blågrøn, mens undersiden er næsten helt grå. Blomstringen foregår (på den nordlige halvkugle) i august-november. Ved den tid kan man se blomsterne samlet i kompakte, endestillede stande, hvor aksene er 3-7 blomstrede. De enkelte blomster er 3-tallige og uregelmæssige, som sædvanligt hos græsserne.

Rodsystemet er kraftigt og både dybtgående og vidt udbredt. Vore fugtige vintre fremkalder dog ofte råd i rødderne, hvad der gør planten sårbar.

Pampasgræs når i hjemlandet en højde på 3 m og en bredde på 1,5 m. Bladene er samme sted op til 2 m lange, mens blomsterstanden kan blive op til 1 m lang. Hos os er planten dog betydeligt svagere og målene bliver snarere 1 x 0,75 m i henholdsvis højde og bredde.

Udbredelse 
Pampasgræs har sin naturlige udbredelse i det sydlige Brasilien samt i Uruguay, Chile og Argentina. Den regnes for én af karakterplanterne på de steppeagtige Pampas i det sydlige Sydamerika, og den er nært knyttet til lysåbne voksesteder med veldrænet og gerne næringsfattig bund. Arten er desuden naturaliseret i masser af subtropiske egne: Makaronesien, Nordafrika og Kaukasus samt i Australien, New Zealand og på Hawaii. I Nordamerika vokser den desuden i de tørre stater mod syd og vest, og i Europa findes den i Middelhavsområdet samt i England.

På de steppelignende pampas syd for Buenos Aires, Argentina, vokser arten sammen med bl.a. Abutilon grandiflorum (en art af Klokketræ), Acacia bonariensis (en art af Akacie), Almindelig Ildkrone, Baccharis salicifolia og Baccharis trimera (arter af Korsrod), Canna glauca (en art af Kanna), Eupatorium inulaefolium (en art af Hjortetrøst), Lycium cestroides (en art af Bukketorn), Mimosa pigra (en art af Mimose), Salvia guarinitica (en art af Salvia), Senecio bonaeriensis (en art af Brandbæger), Skærm-Sennes samt Vernonia rubricaulis og Vernonia scorpioides (arter af Vernonia)

Note

Eksternt link 
 Jens Thejsen: Pampasgræs - artikel i "Havenyt", som især drejer sig om anvendelse og pleje af planten under haveforhold.

Hvide blomster
Haveplanter
Tørketålende planter
Viggiano

Viggiano er en by i provinsen Potenza, der indgår i regionen Basilicata i Italien.

Byer i Basilicata
Batavus

Batavus BV er en hollandsk producent af cykler, som ejes af konglomeratet Accell Group European Cycle .

Batavus Intercycle Corporation var den førende producent af cykler og knallerter i Nederland i 1970'erne. I dets mest produktive år blev 70.000 Batavus knallerter og 250.000 cykler fremstillet årligt på den 33.000 kvadratmeter store fabrik i Heerenveen. På samme tidspunkt blev 55 procent af produktionen eksporteret og resten af produktionen blev afsat på det indenlandske marked, der bestod af mere end to millioner knallerter i 1977.

Historie 
Andries Gaastra åbnede i 1904 en forretning der solgte ure og mindre landbrugsmaskiner. Indenfor et par år begyndte han også at handle med cykler af det tyske mærke Presto. I 1909 blev Batavus registreret som varemærke og en produktion af cykler blev påbegyndt.

Eksterne henvisninger 

 Officiel hjemmeside 

Cykelproducenter
Knallertmærker
Køretøjsproducenter fra Nederlandene
Cykelmærker
Langvassåga

Langvassåga er en elv som afvander Langvatnet i Rana kommune i Nordland fylke i Norge. Den løber i  i sydøstlig retning, langs vestsiden af Mo i Rana Lufthavn, Røssvoll og løber ud i Ranelva syd for Røssvoll.

Langvassåga har et afvandingsareal på 1.114 km².

Vandløb i Nordland
Vinterslev Skole

Vinterslev Skole var en folkeskole i Hadsten, der blev åbnet i 1880 efter stigende befolkningstal i Hadsten, blev behovet for en kommuneskole større. Nørre Galten-Vissing Kommune købte derfor et areal nord for byen, som denne skulle opføres på. Denne skole betegnes også som Vinterslev 2. Skole. Skolen blev erstattet af den nye centralskole, Hadsten Skole, i 1969, som erstattede Galten, Vissing og Vinterslev skoler. Skolen er i dag fuldstændig nedrevet, på nær den gamle førstelærerbolig, der ligger diskret midt i mellem de nye rækkehuse.

Electromatic 
Efter skolen bygninger var blevet rømmet, blev skolen udlejet til indehaveren af elektronikvirksomheden Electromatic, Mogens Kjeldsen. Dog blev pladsforholdene hurtigt trange i den gamle skole, og Mogens Kjeldsen kontaktede derfor ejeren af den nedlagte Galten Skole. Han flyttede efterfølgende virksomheden til Galten, inden den i 1975 flyttede til den nybyggede industribygning i Neder Hadsten.

"Vinterslev-foreningen" 

I 1977 havde Mogens Kjeldsen og Electromatic imidlertid overtaget bygningerne fra kommunen, indkom der et forslag fra en lokal styregruppe, der ønskede at genåbne Vinterslev Skole som et fritidshjem eller kulturhus. Kommunen havde tidligere forsøgt at sælge ejendommen til Nørgaards Højskole, der havde fået opsagt sit lejemål hos Den jydske Haandværkerskole. 

En ihærdig indsats blandt 15 unge førte til at Vinterslev Fritidshus kunne åbne den 22. oktober 1977. Torsdag den 26. januar 1978 modtog den unge initiativsgruppe Århus Stiftstidendes 18. initiativspokal, for deres store arbejde med at etablere et sted for unge, der ikke kun ville dyrke sport og gå på værtshus.

Hærværks-sagen 
Fra den 1. november 1979 havde Vinterslev Skole fået en ny ejer. I 1978 havde den nye ejer, Ib Behr, været på besøg for at besigtige ejendommen inden køb, og skrev derefter under på en købsaftale til overtagelse den 1. november 1979. Dette gav og Vinterslev-foreningen et ultimatum, hvilket betød at ejendommen skulle tømmes inden denne dato. Da dagen så kom til den 1. november, var ejendommen ganske nok tømt for unge mennesker, men flere steder var bygningerne udsat for groft hærværk. Selvom bygningerne stod til at blive nedrevet, valgte direktør i Electromatic at indgive en politianmeldelse.

Se også 
 Vinterslev
 Electromatic

Fodnoter 

Uddannelsesinstitutioner i Hadsten
Folkeskoler